Justus Ripatti

Justus Ripatti (2. huhtikuuta 1892 Hirvensalmi – 23. heinäkuuta 1980 Helsinki) oli suomalainen järjestyksessä toinen Suomen valtakunnansovittelija vuosina 1963–1965.

Elämäkerta 
Justus Ripatin vanhemmat olivat hirvensalmelainen maanviljelijä Justus Ripatti ja Eliina Alamäkelä. Sisällissodan aikana Ripatti toimi komppanianpäällikkönä valkoisten puolella. Ripatti suoritti ylemmän oikeustutkinnon vuonna 1920 ja sai samana vuonna varatuomarin arvonimen. Hän toimi asianajajana Viipurissa vuosina 1922−1940, Suomen Työnantajain Keskusliiton toimistopäällikkönä vuosina 1940−1941 ja hallintoneuvoksena kauppa- ja teollisuusministeriössä vuosina 1942−1945. Hän oli valtakunnansovittelijana vuosina 1963–1965 ja Suomen Puunjalostusteollisuuden Työnantajaliiton toimitusjohtajana 1945–1959. Hän sai laamannin arvonimen vuonna 1959. Hänen puolisonsa oli hammaslääkäri Hellin Sofia Reinikainen.

Ripatin poika oli suurlähettiläs Pertti Ripatti.

Katso myös
 Ripatti

Lähteet
 Suuri kansalaishakemisto II, s. 821
 Mikkelin lyseon historia 
 Mitä-Missä-Milloin, Kansalaisen vuosikirja 1965, s. 70

Viitteet

Aiheesta muualla 

Suomen valtakunnansovittelijat
Suomalaiset juristit
Suomen sisällissodan valkoiset
Vuonna 1892 syntyneet
Vuonna 1980 kuolleet